[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 3.7.2009

COM(2009) 335 окончателен

ДОКЛАД НА КОМИСИЯТА

ЗА РАБОТАТА НА КОМИТЕТИТЕ ПРЕЗ 2008 ГОДИНА {SEC(2009) 913}

ДОКЛАД НА КОМИСИЯТА

ЗА РАБОТАТА НА КОМИТЕТИТЕ ПРЕЗ 2008 ГОДИНА

В съответствие с член 7, параграф 4 от Решение 1999/468/ЕО на Съвета от 28 юни 1999 г. (наричано по-нататък „решение за комитологията“), с настоящото Комисията представя годишния доклад за работата на комитетите за 2008 г. Настоящият доклад съдържа преглед на развитието на системата на комитологията и резюме на дейностите на комитетите, както и приложение с подробна статистика за работата на отделните комитети[1].

1. Преглед на последното развитие на системата на комитологията

1.1. Осъществяване на реформата на процедурата по комитология (Решение 2006/512/ЕО на Съвета за изменение на Решение 1999/468/ЕO на Съвета)

1.1.1. Привеждане в съответствие

Дейността по привеждане в съответствие, чиято цел е да се адаптират съществуващите основни актове, за да бъдат в съответствие с въведената с Решение 2006/512/ЕО на Съвета нова процедура по регулиране с контрол (ПРК), продължи през 2008 г.[2] с приемането на 11 март 2008 г.[3] от Европейския парламент и Съвета на първата серия „приоритетни привеждания в съответствие“, последвано от приемането на 22 октомври 2008 г. на два от т.нар. регламенти „омнибус“ — „омнибус част 1“[4] и „омнибус част 3“[5], в които са групирани и изменени съответно 59 и 4 основни правни акта, а на 11 март 2009 г. бе приет и „омнибус част 2“[6], обхващащ 47 основни правни акта.

През февруари 2008 г. Комисията прие предложение за четвърти регламент „омнибус“[7], обхващащ привеждането в съответствие на 46 акта.

Освен това в резолюцията си от 23 септември 2008 г. Европейският парламент поиска от Комисията да направи предложения за привеждането в съответствие на други 14 основни правни акта. Комисията проучи внимателно тези инструменти, но не сметна за подходящо да представи предложения за всички тях, тъй като, между другото, някои вече бяха приведени в съответствие чрез други актове или понеже според Комисията съдържащите се в тях изпълнителни правомощия не подлежат на ПРК. В резултат на тази оценка на 30 март 2009 г.[8] Комисията прие предложение за пети, последен регламент „омнибус“, включващ два основни правни акта.

1.1.2. Преработване на междуинституционалното споразумение

На 3 юни 2008 г.[9] бе прието преработено междуинституционално споразумение между Европейския парламент и Комисията относно процедурите за прилагане на решението за комитологията. С това преработване споразумението се привежда в съответствие с промените в процедурите за комитологията, въведени с Решение 2006/512/ЕО на Съвета, по-специално ПРК, както и с приложените към решението декларации относно прозрачността и подобряването на регистъра по комитология[10]. Освен това преработеното споразумение има за цел да рационализира съществуващите договорености между двете институции.

1.1.3. Комитология и прозрачност: регистър и хранилище за документи по комитологията

В декларация относно член 7, параграф 3 от решението за комитологията (декларация за прозрачността)[11] Комисията се ангажира да подобри регистъра по комитология, за да позволи на Европейския парламент да следи по-добре различните етапи и график на всяка процедура по комитология и да различава видовете получавани документи.

Във връзка с това като мярка, съпътстваща реформата на решението за комитологията, Комисията разработи нов и много по-усъвършенстван регистър по комитология, за да предостави на Европейския парламент и на широката общественост по-прозрачен и съгласуван достъп до документите и друга необходима информация. Новият регистър бе въведен в действие на 1 април 2008 г.[12]

1.2. Развитие на съдебна практика

В решението си от 1 април 2008 г. (съединени дела C-14/06 и C-295/06, Европейски парламент и Кралство Дания срещу Комисия на Европейските общности) Съдът на ЕО отмени точка 2 от приложението към Решение 2005/717/ЕО на Комисията[13] за изменение с цел адаптиране към техническия прогрес на приложението към директивата относно ограничението на определени опасни вещества[14] във връзка с освобождаването от забраната на декабромдифенил етер (DecaBDE) в полиметрични приложения. Съдът обяви също, че правните последици от тази разпоредба следва да се запазят до 30 юни 2008 г. включително.

Съдът заключи, че решението, което е равносилно на общо освобождаване от забрана на употребата на DecaBDE в електрическото и електронното оборудване, е било прието в момент, когато установените от законодателната власт на Общността условия в член 5, параграф 1 от посочената по-горе директива не са били изпълнени, и в противоречие с преследваната от законодателната власт цел за установяване на принципа на забрана на компонентите, посочени в директивата. С приемането на решението относно освобождаването от забраната на DecaBDE Комисията е нарушила член 5, параграф 1.

С това Съдът потвърждава общия принцип, че при упражняване на изпълнителните си правомощия Комисията е упълномощена да приема всички мерки, които са необходими или подходящи за прилагането на основното законодателство, при условие че тези мерки не са в противоречие с него.

2. Преглед на дейностите

2.1 Брой на комитетите и на заседанията

Важно е да се прави разлика между комитетите от комитологията, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията при изготвянето и изпълнението на политиките, докато комитетите от комитологията подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад се занимава изключително с комитетите от комитологията. Броят на комитетите от комитологията към 31 декември 2008 г. е изчислен по сектори на дейност (вж. таблица I ). За сравнение са дадени и цифрите от предходната година (към 31 декември 2007 г.).

ТАБЛИЦА I — Общ брой на комитетите

Сектор на политиката | 2007 г. | 2008 г. |

Предприятия и промишленост (ENTR) | 33 | 34 |

Трудова заетост, социални въпроси и равни възможности (EMPL) | 4 | 5 |

Земеделие и развитие на селските райони (AGRI) | 31 | 28 |

Енергетика и транспорт (TREN) | 35 | 36 |

Околна среда (ENV) | 35 | 35 |

Изследвания (RTD) | 5 | 6 |

Информационно общество и медии (INFSO) | 9 | 9 |

Рибарство и морско дело (MARE) | 4 | 4 |

Вътрешен пазар (MARKT) | 13 | 14 |

Регионална политика (REGIO) | 1 | 1 |

Данъчно облагане и митнически съюз (TAXUD) | 11 | 10 |

Образование и култура (EAC) | 6 | 7 |

Здравеопазване и потребители (SANCO) | 17 | 17 |

Правосъдие, свобода и сигурност (JLS) | 21 | 24 |

Външни отношения (RELEX) | 3 | 3 |

Търговия (TRADE) | 12 | 12 |

Разширяване (ELARG) | 3 | 3 |

EuropeAid (AIDCO) | 9 | 8 |

Хуманитарна помощ (ECHO) | 1 | 1 |

Статистика (ESTAT) | 9 | 9 |

Бюджет (BUDG) | 2 | 2 |

Служба за борба с измамите (OLAF) | 1 | 1 |

Информационни технологии (DIGIT) | 1 | 1 |

ОБЩО | 266 | 270 |

Обща класификация на комитетите от комитологията може да се направи според вида на процедурата, по която функционират (процедура по консултиране, процедура по управление, процедура по регулиране, процедура по регулиране с контрол и предпазна процедура — вж. таблица II). Поради това че някои комитети прилагат няколко процедури (от процедурата по консултиране до процедурата по регулиране, плюс предпазната процедура), те са разграничени от комитетите, функциониращи само по една процедура.

ТАБЛИЦА II — Брой на комитетите по процедури (2008 г.)

Вид процедура | Комитет, функциониращ по няколко процедури |

Консултиране | Управление | Регулиране | Регулиране с контрол | Предпазна |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

RTD | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

TRADE | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

ОБЩО | 24 | 59 | 83 | 4 | 0 | 100 |

Цифрите сочат, че около 31 % от комитетите (83 от общо 270) работят изключително в рамките на процедурата по регулиране, следвани от по-малък брой комитети, работещи изключително в рамките на процедурата по управление (59). Същевременно повечето комитети (37 %) функционират по няколко процедури (100 от общо 270). От разбивката по сектори на политиката личи, че използването на различните видове процедури варира между отделните сектори. При все това в някои сектори на политиката се забелязва ясно изразено преобладаване на една от процедурите: в сектори Енергетика и транспорт , Околна среда и Предприятия и промишленост , например, голям брой комитети работят в рамките на процедурата по регулиране, докато в сектор Земеделие дейността на много от комитетите е по процедурата по управление.

Броят на комитетите не е единственият показател за дейността на равнище комитология. Броят на заседанията , проведени през 2008 г., отразява интензивността на работата като цяло, на секторно равнище и в отделните комитети ( таблица III ).

ТАБЛИЦА III — Брой на заседанията

2007 г. | 2008 г. | 2007 г. | 2008 г. |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | TRADE | 23 | 24 |

ENV | 75 | 57 | ELARG | 12 | 6 |

RTD | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | ОБЩО | 1 021 | 953 |

Както през 2007 г., най-големият брой е в сектор Земеделие — 226, тъй като за управлението на различните селскостопански пазари са необходими чести заседания. Следват сектор Здравеопазване и потребители със 123 заседания и Данъчно облагане и митнически съюз със 114.

2.2 Брой на становищата и на мерките за изпълнение

Както предишни доклади, и настоящият показва общите цифри за официалните становища , дадени от комитетите, и последвалите мерки за изпълнение (т.е. правни актове или административни решения и решения за финансиране), приети от Комисията[15]. С тези цифри се дава количествено изражение на конкретните резултати от дейността на комитетите (вж. таблица IV ). Общият брой на становищата , дадени от комитетите през 2008 г., е 2 185 (при 2 613 през 2007 г.), а броят на приетите от Комисията мерки за изпълнение е 2 022 (при 2 522 през 2007 г.).

ТАБЛИЦА IV — Брой на становищата и на приетите мерки за изпълнение (2008 г.)

Становища | Мерки за изпълнение | Становища | Мерки за изпълнение |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | TRADE | 11 | 12 |

ENV | 78 | 85 | ELARG | 69 | 69 |

RTD | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

REGIO | 4 | 0 | OLAF | 3 | 0 |

TAXUD | 65 | 55 | DIGIT | 1 | 1 |

EAC | 71 | 69 | ОБЩО | 2 185 | 2 022 |

Големият брой на мерките за изпълнение , приети в някои сектори на политиката — Земеделие (439), Предприятия (307), Здравеопазване и потребители (311), Изследвания (168) и EuropeAid (110) — отново отразява интензивната работа, възложена на Комисията в тези области[16]. В сравнение с предходната година се отбелязва намаление, по-специално в сектор Земеделие (439 мерки за изпълнение през 2008 г. спрямо 963 през 2007 г.) и EuropeAid (110 през 2008 г. спрямо 388 през 2007 г.).

2.3 Използване на процедурата по регулиране с контрол (ПРК)

В представения в таблица IV брой на приетите мерки за изпълнение е включен и броят на мерките, приети съгласно ПРК, който за 2008 г. е 71, като процедурата е използвана най-често в сектор Околна среда (21 мерки), следван от Предприятия и промишленост (13) (вж. таблица V ).

Съветът и Европейският парламент използваха правото си на вето по проектомерките само в 10 % от случаите (7 мерки):

- Съветът се противопостави на приемането на шест проектомерки в област Околна среда на основание, че те превишават изпълнителните правомощия, предвидени в основните инструменти, като налагат на държавите-членки задължението да съобщят мерките си за транспониране чрез таблици за съответствие. В резултат на това Комисията премахна оспорените разпоредби от проектомерките и внесе отново изменените проекти в компетентните комитети.

- Европейският парламент се противопостави на приемането на една проектомярка в област Вътрешен пазар на основание, че тя превишава изпълнителните правомощия, предвидени в основния инструмент, като съдържа разпоредба, излизаща извън рамките на техническата корекция, и поради това следва да се разгледа в съответствие с процедурата за съвместно вземане на решения. В резултат на това Комисията премахна оспорената разпоредба и внесе отново изменената проектомярка в компетентния комитет.

ТАБЛИЦА V — Брой на мерките за изпълнение, приети съгласно процедурата по регулиране с контрол (ПРК) (2008 г.)

Брой мерки, приети съгласно ПРК | Брой случаи, в които Европейският парламент се е противопоставил на приемането на проектомерки по ПРК | Брой случаи, в които Съветът се е противопоставил на приемането на проектомерки по ПРК |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

RTD | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

TRADE | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

ОБЩО | 71 | 1 | 6 |

3. Подробна информация за дейностите на комитетите

В приложението към настоящия доклад е представена подробна информация за работата на отделните комитети през 2008 г., класифицирана въз основа на различните засегнати отдели на Комисията. В него се съдържа и информация за промените в броя на комитетите и за специфични ситуации, свързани с особени проекти на мерки, като например неблагоприятни становища, препращане към Съвета или противопоставяне от страна на Съвета или Парламента в рамките на ПРК.

[1] Приложението е представено като отделен работен документ на службите на Комисията.

[2] Повече информация за предходните действия, свързани с процеса на привеждане в съответствие, и предприетите през 2007 г. дейности по него може да се намери в доклада на Комисията за работата на комитетите през 2007 г. (COM(2008)844 окончателен).

[3] ОВ L 76, 19.3.2008 г.; ОВ L 81, 20.3.2008 г.; ОВ L 97, 9.4.2008 г.

[4] Регламент (ЕО) № 1137/2008, ОВ L 311, 21.11.2008 г., стр. 1.

[5] Регламент (ЕО) № 1103/2008, ОВ L 304, 14.11.2008 г., стр. 80.

[6] ОВ L 87, 31.3.2009 г., стр. 109.

[7] COM(2008)71.

[8] COM(2009)142.

[9] OВ C 143, 10.6.2008 г., стр. 1.

[10] OВ C 171, 22.7.2006 г., стр. 21.

[11] OВ C 171, 22.7.2006 г., стр. 21.

[12] http://ec.europa.eu/transparency/regcomitology/index_en.htm.

[13] Решение 2005/717/EО от 13 октомври 2005 г.

[14] Директива 2002/95/ЕО на Европейския парламент и на Съвета относно ограничението за употреба на определени опасни вещества в електрическото и електронното оборудване.

[15] Трябва да се отбележи, че е възможно да има несъответствия между броя на становищата и този на мерките за изпълнение през дадена година. Причините за това са обяснени във въведението на приложението.

[16] Трябва да се отбележи, че броят на приетите мерки сам по себе си не показва политическото, икономическото или финансовото значение на взетите решения.